Γκοΐτσι Σούντα

Ο Γκοΐτσι Σούντα (ιαπωνικά: 須田 剛一, Χέπμπορν: Suda Gōichi, 2 Ιανουαρίου 1968), ευρύτερα γνωστός με το ψευδώνυμο Suda51, είναι Ιάπωνας σκηνοθέτης, σεναριογράφος και σχεδιαστής βιντεοπαιχνιδιών. Είναι ιδρυτής και διευθύνων σύμβουλος της εταιρείας Grasshopper Manufacture, με την οποία έχει αναπτύξει τα περισσότερα από τα παιχνίδια του, συμπεριλαμβανομένων των The Silver Case, Flower, Sun, and Rain, killer7, Killer Is Dead και τη σειρά No More Heroes.

 Βιογραφία 
Ο Σούντα γεννήθηκε στις 2 Ιανουαρίου του 1968 και κατάγεται από το νομό Νεγκάνο της Ιαπωνίας. Στην ηλικία των 18 ετών μετακόμισε στο Τόκιο και προσελήφθη ως σχεδιαστής στην εταιρεία Human Entertainment, αφού προηγουμένως έκανε και άλλα επαγγέλματα, όπως αυτό του εργολάβου κηδειών. Αφού αποχώρησε από την εταιρεία, ίδρυσε τη Grasshopper Manufacture και εργάστηκε ως σεναριογράφος, σχεδιαστής και σκηνοθέτης στον πρώτο παιχνίδι της, με τίτλο The Silver Case. Το παιχνίδι βοήθησε στην καθιέρωση του Σούντα και της εταιρείας του, ωστόσο απέσπασαν παγκόσμια προσοχή με την κυκλοφορία του killer7, που ήταν και το πρώτο παιχνίδι του που κυκλοφόρησε εκτός Ιαπωνίας.

Μεταξύ των έργων του, και ο ίδιος και η εταιρεία του ανέπτυξαν βιντεοπαιχνίδια σε συνεργασία με άλλα στούντιο, όπως τα Guild01 και Fatal Frame: Mask of the Lunar Eclipse, ενώ επίσης και πρότζεκτ σχετικά με σειρές anime, όπως τα Blood+, Samurai Champloo και Short Peace. Μετά από την κυκλοφορία του No More Heroes, ο Σούντα ανέλαβε έναν πιο διοικητικό ρόλο στην εταιρεία του, ωστόσο συνεχίζει να συνεισφέρει σε διάφορα πρότζεκτ, συμπεριλαμβανομένου του Killer Is Dead.

 Επιρροές και ύφος 

Ο τρόπος γραφής και σκηνοθεσίας του Σούντα έχει συγκριθεί με τα έργα του Κουέντιν Ταραντίνο. Ένα σημαντικό στοιχείο του πρωτότυπου έργου του Σούντα είναι η ισορροπία του χιούμορ, των σκοτεινών και ώριμων θεμάτων, της βίας και της σεξουαλικότητας. Εστιάζει στο κόνσεπτ του θανάτου επειδή νιώθει πως χρειάζεται μία λογική από πίσω του, αλλά και στους ασασίνους, που είναι στενά συνδεδεμένοι με αυτόν. Στα παιχνίδια δράσης που έχει δημιουργήσει, σκέφτεται σοβαρά τους λόγους πίσω από την επιθυμία κάθε χαρακτήρα να πολεμά και το λόγο των θανάτων τους. Ο τρόπος που απεικονίζει τον θάνατο στα παιχνίδια του έχει επηρεαστεί από την εργασία του ως εργολάβος κηδειών.

Η σεξουαλικότητα, ενώ παίζει σημαντικό ρόλο σε πολλά από τα παιχνίδια του, δεν είναι σημαντικό στοιχείο γι' αυτόν, και όταν την χρησιμοποιεί είναι για να εκφράσει ένα σημαντικό κομμάτι της συνολικής ιστορίας και του θέματος του εκάστοτε παιχνιδιού.

Άλλο ένα θέμα που επαναλαμβάνεται στα παιχνίδια του από το The Silver Case και έπειτα, είναι η εστίαση στην εγκληματικότητα της κοινωνίας, αλλά και η αντιπαράθεση ατόμων με εξίσου εύλογα οράματα μεταξύ τους. Σε αντίθεση με τον σοβαρό τόνο του The Silver Case, το Flower, Sun, and Rain διαθέτει μια στυλιστική αλλαγή προς ένα πιο χαλαρό και απλό ύφος. Αυτή η εναλλαγή στυλ για κάθε πρωτότυπο έργο του Σούντα επαναλαμβάνεται στην καριέρα του. Όταν ρωτήθηκε για αυτή την αντίθεση ανάμεσα στα Lollipop Chainsaw και Killer is Dead, την περιέγραψε ως φαινόμενο γιν-γιανγκ.

 Εργογραφία 
ΈτοςΤίτλοςΡόλος1993Super Fire Pro Wrestling 3 Final BoutΣκηνοθέτης1994Super Fire Pro Wrestling SpecialΣκηνοθέτης, σεναριογράφος1996Twilight Syndrome: SearchΣκηνοθέτηςTwilight Syndrome: InvestigationΣκηνοθέτης1997Moonlight SyndromeΣκηνοθέτης, σεναριογράφος1999The Silver CaseΣκηνοθέτης, σεναριογράφος2001Flower, Sun, and RainΣκηνοθέτης, σεναριογράφος2004Michigan: Report from HellΠρωτότυπο σχέδιο, παραγωγός2005killer7Σκηνοθέτης, σχεδιαστής, σεναριογράφοςThe 25th Ward: The Silver CaseΣκηνοθέτης, σεναριογράφος2006Samurai Champloo: SidetrackedΣκηνοθέτης, σεναριογράφοςContactΠαραγωγόςBlood+: One Night KissΣκηνοθέτης, σεναριογράφος2007No More HeroesΣκηνοθέτης, σχεδιαστής, σεναριογράφος2008Flower, Sun, and Rain: Murder and Mystery in ParadiseΕπιβλέπωνFatal Frame: Mask of the Lunar EclipseΣκηνοθέτης, σεναριογράφος2010No More Heroes 2: Desperate StruggleΕκτελεστικός σκηνοθέτης2011Frog MinutesΕκτελεστικός παραγωγόςShadows of the DamnedΕκτελεστικός σκηνοθέτης, σεναριογράφοςRebuild of Evangelion: Sound ImpactΔημιουργικός παραγωγόςSdatcherΣεναριογράφος, ηθοποιός φωνής2012Sine MoraΕκτελεστικός παραγωγόςDiabolical PitchΕκτελεστικός παραγωγόςLiberation MaidenΔημιουργικός σκηνοθέτηςLollipop ChainsawΔημιουργικός σκηνοθέτηςNo More Heroes: World RankerΠαραγωγόςBlack Knight SwordΕκτελεστικός παραγωγός, σεναριογράφος2013Killer Is DeadΕκτελεστικός σκηνοθέτης, σεναριογράφοςLiberation Maiden SINΣεναριογράφος2014Ranko Tsukigime's Longest DayΣεναριογράφος2015Tokio of the Moon's ShadowΣεναριογράφοςKurayami DanceΣεναριογράφος2016Let It DieΕκτελεστικός σκηνοθέτης2017Sine Mora EXΕκτελεστικός σκηνοθέτης2017Fire Pro Wrestling WorldΣεναριογράφος του The Vanishing2019Travis Strikes Again: No More HeroesΣκηνοθέτης, σεναριογράφος2020No More Heroes IIIΣκηνοθέτης, σεναριογράφος

 Παραπομπές 

 Εξωτερικοί σύνδεσμοι 
 Γκοΐτσι Σούντα στο Twitter
 Γκοΐτσι Σούντα στο IMDb
 Γκοΐτσι Σούντα στο Anime News Network

Κατηγορία:Σεναριογράφοι βιντεοπαιχνιδιών
Κατηγορία:Σχεδιαστές βιντεοπαιχνιδιών
Κατηγορία:Ιάπωνες σκηνοθέτες βιντεοπαιχνιδιών
Κατηγορία:Ιάπωνες σχεδιαστές βιντεοπαιχνιδιών